pythainlp/thai-wiki-dataset-v3 huggingface dataset:
จังหวัดโก-รนตาโล

โก-รนตาโล (Gorontalo, โก-รนตาโล: Hulontalo) เป็นจังหวัดหนึ่งของประเทศอินโดนีเซีย ตั้งอยู่บนเกาะซูลาเวซีบนคาบสมุทรมีนาฮาซา แต่เดิมเป็นส่วนหนึ่งของจังหวัดซูลาเวซีเหนือจนตั้งเป็นจังหวัดเมื่อวันที่ 5 ธันวาคม ค.ศ. 2000 มีเมืองโก-รนตาโล (มักเรียก ฮูลนตาโล) เป็นเมืองหลักของจังหวัด เมืองมีชื่อเล่นที่เป็นที่รู้จักว่าเป็น "ชานบ้านแห่งเมดีนา" (Porch of Medina) จังหวัดมีพื้นที่ 12,435 ตารางกิโลเมตร (4,801 ตารางไมล์) มีประชากร 1,133,237 คน (ข้อมูล ค.ศ. 2016) มีความหนาแน่นประชากร 88 คนต่อตารางกิโลเมตร
ทางด้านประวัติศาสตร์ จังหวัดโก-รนตาโลเคยเป็นศูนย์กลางการแพร่ขยายของศาสนาอิสลามในอินโดนีเซียตะวันออกเมื่อครั้งก่อนยุคล่าอาณานิคม จังหวัดยังเป็นศูนย์กลางอำนาจของอาณาจักรอิสระหลายครั้ง เมื่อชาวดัตช์มาถึงเมื่อต้นคริสต์ศตวรรษที่ 17 และได้ชนะต่ออาณาจักรท้องถิ่นและได้ยึดครองบริเวณนั้นเป็นหมู่เกาะอินเดียตะวันออกของเนเธอร์แลนด์ในที่สุด จังหวัดโก-รนตาโลถูกยึดครองโดยญี่ปุ่นในช่วงสั้น ๆ ระหว่างสงครามโลกครั้งที่สอง ก่อนจะได้รับอิสรภาพเป็นส่วนหนึ่งของสาธารณรัฐอินโดนีเซีย โก-รนตาโลเป็นส่วนหนึ่งของจังหวัดซูลาเวซีเหนือ แต่หลังจากการลาออกของซูฮาร์โต รัฐบาลตัดสินใจตั้งจังหวัดใหม่ที่มีวัฒนธรรมของตนเองและมีศาสนาที่แตกต่างกัน โดยต่างจากจังหวัดซูลาเวซีเหนือที่มีคนนับถือคริสต์จำนวนมากและยังคงเป็นส่วนหนึ่งของการกระจายอำนาจประเทศ จึงได้ก่อตั้งจังหวัดขึ้นเมื่อวันที่ 2 ธันวาคม ค.ศ. 2000
เมื่อเปรียบเทียบกับจังหวัดอื่นของอินโดนีเซีย จังหวัดโก-รนตาโลเป็นหนึ่งในจังหวัดที่พัฒนาน้อยที่สุด จากข้อมูลปี 2017 จังหวัดโก-รนตาโลได้คะแนน 0.670 จากดัชนีการพัฒนามนุษย์ อยู่อันดับ 28 จาก 34 จังหวัด เมื่อเปรียบเทียบกับจังหวัดข้างเคียงอย่างจังหวัดซูลาเวซีเหนือ โครงสร้างพื้นฐานของจังหวัดยังพัฒนาได้แย่มาก จังหวัดมักมีปัญหาจากวิกฤตการณ์ไฟฟ้า รวมถึงการขาดแคลนน้ำ
== หน่วยการบริหาร ==
พื้นที่จังหวัดโก-รนตาโลแบ่งออกเป็น 5 อำเภอหรือกาบูปาเต็น 1 นครหรือโกตา และ 77 ตำบลหรือเกอจามาตัน
อำเภอ
นคร
โก-รนตาโล (Gorontalo; เมืองหลัก)
== อ้างอิง ==
โก-รนตาโล
กันยายนทมิฬ

กันยายนทมิฬ เป็นความขัดแย้งระหว่างกองทัพจอร์แดน นำโดยสมเด็จพระราชาธิบดีฮุสเซนแห่งจอร์แดนกับองค์การปลดปล่อยปาเลสไตน์ (PLO) นำโดยยัสเซอร์ อาราฟัต การปะทะหลักเกิดขึ้นระหว่างวันที่ 16-27 กันยายน ค.ศ. 1970 แต่ยังมีการปะทะกันประปรายจนถึงวันที่ 17 กรกฎาคม ค.ศ. 1971
การที่จอร์แดนเสียเขตเวสต์แบงก์ให้อิสราเอลในสงครามหกวัน ทำให้นักรบปาเลสไตน์หรือเฟดายีนย้ายฐานไปที่เมืองคาราเมห์ในจอร์แดน ปี ค.ศ. 1968 กองกำลังป้องกันอิสราเอลโจมตีเมืองคาราเมห์เพื่อตอบโต้การโจมตีของเฟดายีนครั้งก่อนหน้าและลงโทษจอร์แดนที่ให้การสนับสนุน การสู้รบครั้งนี้ทำให้เฟดายีนได้รับการสนับสนุนจากชาติอาหรับมากขึ้น ในปี ค.ศ. 1970 เฟดายีนที่เริ่มมีอำนาจในจอร์แดนประกาศจะล้มล้างราชวงศ์ฮัชไมต์และพยายามลอบปลงพระชนม์กษัตริย์ฮุสเซน 2 ครั้ง ต่อมาในเดือนกันยายน ปีเดียวกัน กลุ่มแนวร่วมประชาชนเพื่อการปลดปล่อยปาเลสไตน์จี้เครื่องบิน 3 ลำให้ลงจอดที่ดอว์สันส์ฟิลด์ในเมืองซาร์กาเพื่อเรียกร้องให้ปล่อยตัวนักโทษชาวอาหรับและปาเลสไตน์ เหตุการณ์นี้เป็นเสมือนฟางเส้นสุดท้ายที่ทำให้กษัตริย์ฮุสเซนสั่งขับไล่กลุ่มเฟดายีนให้ออกไปจากจอร์แดน
วันที่ 17 กันยายน ค.ศ. 1970 กองทัพจอร์แดนล้อมเมืองอัมมานและเออร์บิดที่มีเฟดายีนอยู่ก่อนจะยิงถล่มด้วยปืนใหญ่ วันต่อมา กองทัพซีเรียเข้ามาสนับสนุนเฟดายีน ในวันที่ 22 กันยายน กองทัพซีเรียถอนกำลังหลังถูกจอร์แดนโจมตีทางภาคพื้นดินและทางอากาศอย่างหนัก แต่ความกดดันจากชาติอาหรับทำให้กษัตริย์ฮุสเซนยอมลงนามอนุญาตให้เฟดายีนอยู่ในจอร์แดนต่อไป อย่างไรก็ตามจอร์แดนโจมตีอีกครั้งในปีต่อมา การสู้รบจบลงในวันที่ 17 กรกฎาคม ค.ศ. 1971 เมื่อเฟดายีนยอมจำนนหลังถูกล้อมใกล้เมืองอาจลอน
หลังการสู้รบ จอร์แดนยอมให้เฟดายีนอพยพไปที่เลบานอน กลายเป็นชนวนเหตุหนึ่งที่นำไปสู่สงครามกลางเมืองเลบานอน  ด้านชาวปาเลสไตน์ก่อตั้งองค์การกันยายนทมิฬโดยมีจุดประสงค์เพื่อแก้แค้นจอร์แดน พวกเขาลอบสังหารวาสฟี อัล-ทอล นายกรัฐมนตรีจอร์แดนก่อนจะก่อเหตุสังหารนักกีฬาชาวอิสราเอลในกีฬาโอลิมปิกฤดูร้อน 1972 ที่เมืองมิวนิก ประเทศเยอรมนีตะวันตก
== อ้างอิง ==
สงครามในคริสต์ศตวรรษที่ 20
สงครามเกี่ยวข้องกับจอร์แดน
สงครามเกี่ยวข้องกับซีเรีย
ชาวไดยัก

ไดยัก (Dayak  หรือ Dyak หรือ Dayuh) เป็นคนพื้นเมืองบนเกาะบอร์เนียว มีความหมายกว้าง ๆ ที่หมายถึงคนกลุ่มชาติพันธุ์ย่อยที่ตั้งถิ่นฐานบนเขาและริมแม่น้ำมากกว่า 200 กลุ่ม โดยมากตั้งถิ่นฐานอยู่ตอนกลางและใต้ภายในเกาะบอร์เนียว แต่ละกลุ่มมีภาษาถิ่น ขนบธรรมเนียม กฎหมาย แนวความคิดและวัฒนธรรมเป็นของตัวเอง แม้ลักษณะพิเศษที่แบ่งแยกจะสามารถจำแนกออกได้ก็ตาม ภาษาไดยักอยู่ในตระกูลภาษาออสโตรนีเซียน ชาวไดยักนับถือลัทธิถือผี อย่างไรก็ตามมีชาวไดยักจำนวนมากเปลี่ยนมานับถือศาสนาอิสลาม และตั้งแต่ศตวรรษที่ 19 ก็มีการเปลี่ยนศาสนามานับถือศาสนาคริสต์จำนวนมาก
==อ้างอิง==
กลุ่มชาติพันธุ์ในประเทศอินโดนีเซีย
ชนพื้นเมืองของทวีปเอเชีย
กลุ่มชาติพันธุ์ในประเทศมาเลเซีย
การศึกษาในประเทศกาตาร์

การศึกษาในประเทศกาตาร์ ถูกควบคุมโดยสภาการศึกษาสูงสุดแห่งกาตาร์ หรือ เอสอีซี และกระทรวงศึกษาธิการแห่งกาตาร์ หรือ เอ็มโออี สภาการศึกษาสูงสุดแห่งกาตาร์มีหน้าที่ดูแลรับผิดชองโรงเรียนเอกชน ส่วนกระทรวงศึกษาธิการแห่งกาตาร์มีหน้าที่สนับสนุนโรงเรียนเอกชน มีโรงเรียนเกิดขึ้นครั้งแรกในประเทศเมื่อปี ค.ศ. 1956 การศึกษาขั้นประถมศึกษาในประเทศซึ่งถือว่าสำคัญสำหรับเด็กภายในประเทศ และอาจเรียนฟรีในโรงเรียนสาธารณะ
การศึกษาในประเทศกาตาร์ถือว่ามีความหลากหลายทางการศึกษา มีหลายโรงเรียนที่มีระบบหลักสูตรการเรียนนานาชาติ มีโรงเรียนนานาชาติภายในประเทศทั้งหมด 338 แห่ง มีมหาวิทยาลัยที่สำคัญของโลกที่เป็นสาขาย่อยโดยตั้งอยู่ในภายในประเทศ ภายในเมืองการศึกษา และอยู่แถวชานเมืองเมืองโดฮา
== อ้างอิง ==
== แหล่งข้อมูลอื่น ==
Supreme Education Council – "Education for a New Era"  Arabic
Qatar Visitor – List of private schools in Qatar
Education in Qatar
Homeschooling in Qatar 
=== เว็บไซต์โรงเรียนและมหาวิทยาลัยบางแห่งภายในประเทศ ===
Qatar Faculty of Islamic Studies 
Qatar University
Qatar Finance and Business Academy
Qatar Academy 
Compass International School 
Doha College
Doha English Speaking School
Stenden University
The Cambridge School Doha
Cambridge International School for Girls
University College London Qatar
HEC Paris 
การศึกษาในทวีปเอเชีย
ภาษาอูอับเมโต

ภาษาอูอับเมโต หรือ ภาษาดาวัน เป็นภาษาในตระกูลภาษาออสโตรนีเชียนที่พูดโดยชาวอาโตนีในติมอร์ตะวันตก และยังมีผู้พูดในเทศบาลโอเอกูซีของติมอร์-เลสเต ซึ่งมีชื่อเรียกว่า Baikenu โดย Baikenu ใช้คำจากภาษาโปรตุเกส เช่น obrigadu สำหรับขอบคุณ แทน terima kasih ในภาษาอินโดนีเซีย
== คำศัพท์ ==
นี่คือรายชื่อคำศัพท์พื้นฐาน 200 คำจากฐานข้อมูลคำศัพท์ออสโตรนีเซียนพื้นฐาน ซึ่งให้ข้อมูลโดยรอเบิร์ต บลัสต์และจาก  Edwards (2016)
==ตัวเลข==
== อ้างอิง ==
==อ่านเพิ่ม==
==แหล่งข้อมูลอื่น==
Uab Meto Site
Uab Meto Resources
พจนานุกรมภาษาอินโดนีเซีย – อังกฤษ – อูอับเมโต
ภาษาในประเทศอินโดนีเซีย
ภาษาในประเทศติมอร์-เลสเต
กลุ่มภาษาติมอร์–บาบาร์
ภาษามากูวา

Makuva, Maku'a หรือ Lóvaia เป็นภาษาในตระกูลภาษาออสโตรนีเซียนพูดในทางตะวันออกเฉียงเหนือของเกาะติมอร์ ใกล้กับเมือง Tutuala มีผู้พูดแค่ 50 คนใน 1981 และได้รับอิทธิพลของภาษาข้างเคียงอย่างมาก คนรุ่นหลังมักเลือกใช้ภาษาฟาตาลูกูแทน
== อ้างอิง ==
ภาษาในประเทศติมอร์-เลสเต
มโย่ไลง์วี่น

มโย่ไลง์วี่น (မျိုးလှိုင်ဝင်း) เป็นนักฟุตบอลตำแหน่งกองหน้าชาวพม่า และเป็นผู้ทำประตูสูงสุดในไทเกอร์คัพ 1998
==อ้างอิง==
นักฟุตบอลชาวพม่า
บุคคลที่ยังมีชีวิตอยู่
บุคคลที่เกิดในปี พ.ศ. 2516
ซีนอนไดฟลูออไรด์

ซีนอนไดฟลูออไรด์ (Xenon difluoride) เป็นสารประกอบที่มีสูตรเคมี  เป็นสารประกอบของซีนอนที่มีความเสถียรภาพมากที่สุดสารหนึ่ง เนื่องจากสารประกอบฟลูออไรด์อนินทรีย์ไม่สามารถใช้ร่วมกับโควาเลนต์อื่น ๆ ได้ จึงมีความไวต่อความชื้น และจะสลายตัวเมื่อสัมผัสกับแสงหรือไอน้ำ มีลักษณะเป็นผลึกแข็งสีขาวทึบ นอกจากนี้ยังมีกลิ่นเหม็นและความดันไอน้ำต่ำ
== อ้างอิง ==
==อ่านเพิ่ม==
สารประกอบซีนอน
ฟลูออไรด์
ลิม จก โฮย

ดาโตะก์ ปาดูกา ลิม จก โฮย (Dato' Paduka Lim Jock Hoi) หรือ หลิม เงี้ยกฮุย  เป็นข้าราชการชาวบรูไนและเป็นอดีตเลขาธิการอาเซียนคนที่ 14 ในอดีตเคยดำรงตำแหน่งรัฐมนตรีว่าการกระทรวงต่างประเทศและรองปลัดกระทรวงการต่างประเทศและการค้าของบรูไน
==อ้างอิง==
บุคคลที่เกิดในปี พ.ศ. 2494
บุคคลที่ยังมีชีวิตอยู่
เลขาธิการสมาคมประชาชาติแห่งเอเชียตะวันออกเฉียงใต้
ชาวบรูไน
ชาวบรูไนเชื้อสายจีน
ด้ายแดง

ด้ายแดง เป็นละครโทรทัศน์ไทยแนวโรแมนติก-ดราม่า ผลิตโดย เมจิค อีฟ วัน เอนเทอร์เทนเม้นท์ จำกัด โดยผู้จัด พิยดา จุฑารัตนกุล จากบทประพันธ์ของ ศิริลักษณ์ ศรีสุคนธ์ บทโทรทัศน์โดย พัทชุลี กำกับการแสดงโดย วรวิทย์ ขัตติยโยธิน  นำแสดงโดยนักแสดงมากฝีมือ นพพล โกมารชุน และ สินจัย เปล่งพานิช พร้อมร่วมด้วย ณัฐวุฒิ สกิดใจ ควงคู่กับ คริส หอวัง และนักแสดงระดับแถวหน้าของเมืองไทยไว้อย่างคับคั่ง เริ่มตอนแรกวันที่ 30 กรกฎาคม พ.ศ. 2562
== นักแสดง ==
== การตอบรับ ==
== อ้างอิง ==
== แหล่งข้อมูลอื่น ==
ด้ายแดง เรื่องย่อ จาก ออนไลน์ไอดอล
“อ้อม พิยดา” ขึ้นแท่นผู้จัด ยกทัพนักแสดงบวงสรวง “ด้ายแดง”
นวนิยายไทย
ละครโทรทัศน์ไทย
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2562
ละครโทรทัศน์ไทยที่ออกอากาศตั้งแต่ พ.ศ. 2562
อือซึก-เกิล

อือซึก-เกิล (Ысык-Көл|lit=ทะเลสาบอุ่น|translit=Ysyk-Köl, ; Иссык-Куль, ) เป็นทะเลสาบในเทือกเขาเทียนชาน ทางภาคตะวันออกของคีร์กีซสถาน ทะเลสาบนี้เป็นทะเลสาบที่ลึกเป็นอันดับที่ 7 ของโลก และใหญ่เป็นอันดับที่ 10 ของโลกตามปริมาตร และทะเลสาบน้ำเค็มที่ใหญ่เป็นอันดับที่สองหลังจากทะเลแคสเปียน อือซึก-เกิลแปลว่า "ทะเลสาบอุ่น" ในภาษาคีร์กีซ แม้ว่าจะล้อมรอบด้วยยอดเขาที่ปกคลุมด้วยหิมะ แต่ก็ไม่เคยแข็ง
== ภูมิศาสตร์ ==
อือซึก-เกิลยาวประมาณ  และกว้างที่สุดประมาณ  และมีพื้นที่ประมาณ  เป็นทะเลสาบกลางเทือกเขาที่ใหญ่เป็นอันดับสองรองจากทะเลสาบติติกากาในทวีปอเมริกาใต้ อยู่ที่ระดับความสูงประมาณ  และจุดที่ลึกที่สุดลึกประมาณ 
มีประมาณแม่น้ำและลำธารรวม 118 สายไหลลงทะเลสาบ แม่น้ำที่ใหญ่ที่สุดคือ Djyrgalan และ Tyup ทะเลสาบไม่มีทางน้ำไหลออก แต่นักอุทกวิทยาหลายคนตั้งสมมุติฐานว่ามีน้ำจากทะเลสาบซึมลงใต้ดินสู่แม่น้ำชู มีแร่มอโนไฮโดรแคลไซต์ที่ก้นทะเลสาบ
ความเค็มของทะเลสาบนี้ประมาณร้อยละ 0.6 เมื่อเทียบกับความเค็มร้อยละ 3.5 ของน้ำทะเลทั่วไป ถึงแม้ว่าระดับน้ำในทะเลสาบสูงกว่าในยุคกลางประมาณ 8 เมตร แต่ในปัจจุบันระดับน้ำลดลงประมาณ 5 เซนติเมตรต่อปีเนื่องจากการผันน้ำ
ทะเลสาบและพื้นที่ใกล้เคียงอยู่ในจังหวัดอือซึก-เกิลของคีร์กีซสถาน
== ประวัติ ==
ระดับน้ำในทะเลสาบมีความสูงกว่าในยุคกลาง  นักดำน้ำได้พบซากการตั้งถิ่นฐานที่จมอยู่ใต้น้ำในพื้นที่ตื้น ๆ รอบ ๆ ทะเลสาบ ในเดือนธันวาคม พ.ศ. 2550 รายงานจากทีมนักประวัติศาสตร์คีร์กีซที่นำโดย Vladimir Ploskikh รองประธานสถาบันวิทยาศาสตร์คีร์กีซสถาน นักโบราณคดีของทีมได้ค้นพบซากปรักหักพังของอารยธรรมชั้นสูงเมื่อ 2,500 ปีก่อนที่ด้านล่างของทะเลสาบ ข้อมูลและสิ่งที่พบได้ชี้ให้เห็นว่าเมืองโบราณถือว่าเป็นมหานครในยุคนั้น การค้นพบประกอบด้วยกำแพงที่บางแห่งทอดยาวถึง  และร่องรอยของเมืองขนาดใหญ่ที่มีพื้นที่หลายตารางกิโลเมตร และยังมีการค้นพบอื่น ๆ เช่น มูนดินที่ฝังศพชาวไซเธียนที่ถูกกัดกร่อนตลอดหลายศตวรรษด้วยคลื่น และศิลปวัตถุที่ได้รับการเก็บรักษาไว้เป็นอย่างดี
== อ้างอิง ==
==แหล่งข้อมูลอื่น==
ทะเลสาบน้ำเค็ม
ทะเลสาบในประเทศคีร์กีซสถาน
อังตอนียู ดึ ออลีไวรา ซาลาซาร์

อังตอนียู ดึ ออลีไวรา ซาลาซาร์ (António de Oliveira Salazar, 28 เมษายน ค.ศ. 1889 – 27 กรกฎาคม ค.ศ. 1970) เป็นนักเศรษฐศาสตร์ชาวโปรตุเกสที่ดำรงตำแหน่งนายกรัฐมนตรีของประเทศระหว่าง ค.ศ. 1932–1968 เขาเป็นที่รู้จักกันเป็นอย่างดีในระบอบการปกครอง อึชตาดูโนวู จนกระทั่ง ค.ศ. 1974
== อ้างอิง ==
Coyne, E.J. “Oliveira Salazar and the Portuguese Corporative Constitution.” The Irish Monthly, jld. 64, no. 752, 1936,  m/s. 81–94.
Kay, Hugh. Salazar and modern Portugal (1970) online
de Meneses, Filipe. Salazar: A Political Biography (2009)
บุคคลที่เกิดในปี พ.ศ. 2432
บุคคลที่เสียชีวิตในปี พ.ศ. 2513
ประธานาธิบดีโปรตุเกส
นายกรัฐมนตรีโปรตุเกส
อึชตาดูโนวู (โปรตุเกส)
ผู้นำในสงครามเย็น
เมซีเย 32

เมซีเย 32 (Messier 32, M32 หรือ NGC 221) เป็นดาราจักรที่อยู่ห่างจากโลกประมาณ 2.65 ล้านปีแสงปรากฏในกลุ่มดาวแอนดรอมิดา เมซีเย 32 เป็นดาราจักรบริวารของดาราจักรแอนดรอมิดา (M31) และได้รับการค้นพบโดยกีโยม เลอ ฌ็องตี ใน ค.ศ. 1749 เมซีเย 32มีขนาดเส้นผ่าศูนย์กลาง 6.5 ± 0.2 พันปีแสง ที่จุดกว้างที่สุด
ดาราจักรแคระ
กลุ่มท้องถิ่น
กลุ่มดาวแอนดรอมิดา
วัตถุท้องฟ้าของเมซีเย
วัตถุท้องฟ้าของเอ็นจีซี
วัตถุท้องฟ้าของยูจีซี
วัตถุท้องฟ้าของพีจีซี
WISE 1405+5534

WISE 1405+5534 (ชื่อเต็ม WISEPC J140518.40+553421.4) เป็นดาวแคระน้ำตาลของการจัดประเภทดาวฤกษ์ Y0 (pec?) ตั้งอยู่ในกลุ่มดาวหมีใหญ่ ที่ประมาณ 25.3 ปีแสงจากโลก เป็นหนึ่งในเพื่อนบ้านที่ใกล้ที่สุดของดวงอาทิตย์
== อ้างอิง ==
WISE 0607+2429

WISEP J060738.65+242953.4 (ชื่อย่อเป็น W0607+2429 ) เป็นดาวแคระน้ำตาลในชั้น L8 ของสเปกตรัม ตั้งอยู่ในกลุ่มดาวคนคู่ไกลประมาณ 25 ปีแสงจากโลก
== อ้างอิง ==
81 เจมิโนรัม

81 เจมิโนรัม เป็นดาวในกลุ่มดาวคนคู่ มีค่าความส่องสว่างปรากฏคือ 4.88
== อ้างอิง ==
กลุ่มดาวคนคู่
ดาวยักษ์แดง
การล้อมบัสตอญ

การล้อมบัสตอญ เป็นการสู้รบในเดือนธันวาคม ค.ศ. 1944 ระหว่างกองกำลังอเมริกันและกองกำลังเยอรมันที่เมืองบัสตอญของประเทศเบลเยียม, เป็นส่วนหนึ่งที่มีขนาดใหญ่ของยุทธการตอกลิ่ม เป้าหมายของการรุกของเยอรมันคือท่าเรือที่แอนต์เวิร์ป ในคำสั่งเพื่อให้บรรลุเป้าหมายก่อนที่ฝ่ายสัมพันธมิตรจะสามารถจัดรวมกองกำลังใหม่ได้และนำอำนาจเหนือน่านฟ้าที่เหนือกว่าที่จะทนรับไว้ได้ กองกำลังยานเกราะของเยอรมันได้เข้ายึดเส้นทางถนนผ่านเบลเยียมตะวันออก เพราะถนนสายหลักทั้งเจ็ดสายในที่ราบสูงของป่าอาร์แดนที่หนาแน่นไปด้วยป่าไม้มาบรรจบกับบัสตอญ (Bastnach ในภาษาเยอรมัน), เพียงไม่กี่ไมล์ห่างจากชายแดนกับประเทศเพื่อนบ้านอย่างลักเซมเบิร์ก การควบคุมทางแยกเป็นสิ่งสำคัญสำหรับการโจมตีของเยอรมัน การล้อมตั้งแต่วันที่ 20 ถึง 27 ธันวาคม จนกระทั่งกองกำลังอเมริกันที่ถูกล้อมได้รับการปลดปล่อยโดยส่วนหนึ่งของกองทัพที่สามของนายพล จอร์จ เอส. แพตตัน
== อ้างอิง ==
แนวรบด้านตะวันตก (สงครามโลกครั้งที่สอง)
ยุทธการและปฏิบัติการทางทหารในสงครามโลกครั้งที่สอง
การล้อมในสงครามโลกครั้งที่สอง
ยุทธการตอกลิ่ม
วัตถุแข็งเกร็ง

ในทางฟิสิกส์ วัตถุแข็งเกร็ง คือ ของแข็งทางกายภาพซึ่งมีการเปลี่ยนแปลงสภาพเป็นศูนย์ หรือน้อยมาก ๆ จนสามารถละเลยได้ ระยะทางระหว่างจุดสองจุดใด ๆ บนวัตถุแข็งเกร็งจะมีค่าคงที่ตลอดเวลา โดยไม่คำนึงถึงแรงภายนอกที่กระทำต่อมัน วัตถุแข็งเกร็งมักอยู่ในรูปแบบของการกระจายตัวอย่างต่อเนื่องของมวล
ในการศึกษาของทฤษฎีสัมพันธภาพพิเศษ วัตถุแข็งเกร็งที่สมบูรณ์ไม่มีอยู่จริง และวัตถุที่สามารถสมมติว่าเป็นวัตถุแข็งเกร็งได้ก็ต่อเมื่อพวกมันไม่ได้กำลังเคลื่อนที่ด้วยความเร็วเข้าใกล้ความเร็วแสง ทางด้านกลศาสตร์ควอนตัม วัตถุแข็งเกร็งมักจะถูกคิดว่าเป็นชุดของจุดมวล เช่น ในโมเลกุลควอนตัม (ซึ่งประกอบด้วยจุดมวล คือ อิเล็กตรอน และนิวคลีไอ) มักจะถูกมองว่าเป็นวัตถุแข็งเกร็ง (ดูการจัดประเภทของโมเลกุลเป็นใบพัดแข็ง)
== ดูเพิ่ม ==
Angular velocity
Axes conventions
Rigid body dynamics
Infinitesimal rotations
Euler's equations (rigid body dynamics)
Euler's laws
Born rigidity
Rigid rotor
Geometric Mechanics
Classical Mechanics (Goldstein)
== บันทึก ==
== อ้างอิง ==
This reference effectively combines screw theory with rigid body dynamics for robotic applications. The author also chooses to use spatial accelerations extensively in place of material accelerations as they simplify the equations and allow for compact notation.
JPL DARTS page has a section on spatial operator algebra (link: ) as well as an extensive list of references (link: [http://dshell.jpl.nasa.gov/References/index.php ).
==การเชื่อมโยงภายนอก==
 
Rigid bodies mechanics
Rotational symmetry
สมการอ็อยเลอร์–ลากร็องฌ์

ในวิชาแคลคูลัสของการแปรผัน สมการอ็อยเลอร์-ลากร็องฌ์ หรือ สมการลากร็องฌ์ คือ สมการปริพันธ์อันดับสองโดยมีผลเฉลยเป็นฟังก์ชัน stationary ถูกพัฒนาโดยนักคณิตศาสตร์ชาวสวิสเซอร์แลนด์ชื่อเลอ็อนฮาร์ท อ็อยเลอร์และนักคณิตศาสตร์ชาวอิตาลี่-ฝรั่งเศสชื่อโฌแซ็ฟ-หลุยส์ ลากร็องฌ์ ในปี 1750s
เนื่องจากฟังก์ชันที่หาอนุพันธ์ได้ (differentiable functional) จะคงที่ ณ บริเวณที่มีค่าสูงสุดและต่ำสุด สมการอ็อยเลอร์-ลากร็องฌ์จะมีประโยชน์มากในการแก้ปัญหาการหาค่าที่เหมาะที่สุด (optimization) ซึ่งให้ค่าบางอย่าง อาจจะเป็นค่าน้อยสุดหรือมากสุดก็ได้ วิธีการนี้เป็นการอุปไมยจากทฤษฎีบทของแฟร์มาร์ตในแคลคูลัส ซึ่งระบุว่าที่จุดใด ๆ บนฟังก์ชันที่หาอนุพันธ์ได้ จะนำไปสู่ค่าสูงสุดหรือต่ำสุดของบริเวณที่พิจารณา (local extremum) ของฟังก์ชัน จากการแก้อนุพันธ์ของฟังก์ชันเท่ากับศูนย์
ในกลศาสตร์แบบลากรองจ์ เนื่องจากหลักการของแฮมิลตันที่อนุรักษ์พลังงาน (stationary action) การวิวัฒนาการของระบบฟิสิกส์จึงถูกอธิบายด้วยผลเฉลยของสมการอ็อยเลอร์-ลากร็องฌ์สำหรับอธิบายแอคชันของระบบ ในกลศาสตร์คลาสสิก (classical mechanics) สมการอ็อยเลอร์-ลากร็องฌ์สามารถให้ผลเฉลยที่สอดคล้องกับการใช้กฎการเคลื่อนที่ของนิวตัน (Newton's laws of motion) แต่ประโยชน์ คือ จะให้รูปแบบสมการสำหรับระบบในระบบพิกัดทั่วไปซึ่งจะสามารถนำมาประยุกต์ใช้กับระบบพิกัดได้อย่างหลากหลาย ในทฤษฎีสนามคลาสสิก (classical field theory) จะมีรูปแบบสมการของอ็อยเลอร์-ลากร็องฌ์ที่สามารถใช้คำนวณพลศาสตร์ของสนามได้
==ดูเพิ่ม==
Lagrangian mechanics
Hamiltonian mechanics
Analytical mechanics
Beltrami identity
Functional derivative
==บันทึก==
==อ้างอิง==
Ordinary differential equations
Partial differential equations
Calculus of variations
Articles containing proofs
Leonhard Euler
แอลฟาแอนดรอมิดา

แอลฟาแอนดรอมิดา (Alpha Andromedae, α Andromedae, ย่อว่า Alpha And หรือ α And) เป็นดาวฤกษ์ที่ห่างจากดวงอาทิตย์ 97 ปีแสง และเป็นดาวที่สว่างที่สุดในกลุ่มดาวแอนดรอมิดา ตั้งอยู่ทางตะวันออกเฉียงเหนือของกลุ่มดาวม้าบิน และเป็นดาวด้านซ้ายบนของสี่เหลี่ยมใหญ่ม้าบิน
== อ้างอิง ==
กลุ่มดาวแอนดรอมิดา
แอนดรอมิดา 1

แอนดรอมิดา 1 (Andromeda I) เป็นดาราจักรทรงกลมแคระ (dwarf spheroidal galaxy) ไกลประมาณ 2.40 ล้านปีแสงในกลุ่มดาวแอนดรอมิดา แอนดรอมิดา 1 เป็นส่วนหนึ่งของกลุ่มดาราจักรท้องถิ่นและดาราจักรบริวารของดาราจักรแอนดรอมิดา (เอ็ม31) อยู่ประมาณ 3.5 องศาทางตอนใต้และทางตะวันออกของดาราจักรแอนดรอมิดาเล็กน้อย
== อ้างอิง ==
แอนดรอมิดา 2

แอนดรอมิดา 2 (Andromeda II) เป็นดาราจักรทรงกลมแคระ ห่างประมาณ 2.22 ล้านปีแสงในกลุ่มดาวแอนดรอมิดา แม้จะอยู่ในกลุ่มท้องถิ่น แต่ไม่ชัดเจนว่าเป็นบริวารของดาราจักรแอนดรอมิดาหรือดาราจักรไทรแองกูลัม
== อ้างอิง ==
กลุ่มท้องถิ่น
ภาษาเตฟาโร

เตฟาโร เป็นภาษาในกลุ่มภาษาปาปัวที่พูดอยู่ในจังหวัดปาปัวของอินโดนีเซียทางชายหาดของอ่าวเจินเดอราวาซิฮ์
ภาษาเตฟาโรมีความใกล้เคียงด้านศัพท์กับภาษาในกลุ่มภาษาอ่าวเคลฟิงก์ตะวันออก และอาจเป็นภาษาหนึ่งในกลุ่มภาษานั้น แต่มีหลักฐานยืนยันน้อยเกินกว่าที่จะสรุปเช่นนั้นได้
== อ้างอิง ==
เตฟาโร
เตฟาโร
ภาษาบาลังเกา

ภาษาบาลังเกา (Balangao หรือ Balangaw) เป็นภาษาทางตอนเหนือของฟิลิปปินส์ ในตอนกลางของจังหวัดบูลูบุนดูคินถึงทานุดันในจังหวัดคาลิงกา
== อ้างอิง ==
ภาษาบอนต็อก

ภาษาบอนต็อก (Bontoc) เป็นภาษาที่มีการพูดโดยชาวบอนต็อกในจังหวัดบูลูบุนดูคินทางตอนเหนือของฟิลิปปินส์
== อ้างอิง ==
ภาษาในประเทศฟิลิปปินส์
ภาษากาดัง

ภาษากาดัง (Ga'dang) เป็นภาษาในตระกูลภาษาออสโตรนีเซียน มีการพูดในลูซอน, ประเทศฟิลิปปินส์ ในจังหวัดบูลูบุนดูคิน, จังหวัดอีฟูเกา, และจังหวัดคาลิงกา
== อ้างอิง ==
ภาษาในประเทศฟิลิปปินส์
ภาษาอีฟูเกา

ภาษาอีฟูเกา (Ifugao) เป็นภาษาในตระกูลภาษาออสโตรนีเซียนพูดในซอกเขาในจังหวัดอีฟูเกา, ฟิลิปปินส์ มีความใกล้เคียงกับภาษาบอนต็อกและภาษาคันคานาเอย์ และยังมีคำอีกหลายคำที่นำมาจากภาษาอีโลกาโน
== อ้างอิง ==
== แหล่งข้อมูลอื่น ==
อีฟูกา
คาวายัน (จังหวัดอีซาเบลา)

คาวายัน (ภาษาอีโลกาโน: Siudad ti Cauayan, ภาษาฟิลิปีโน: ungsod ng Cauayan) เป็นนครอันดับสามในจังหวัดอีซาเบลา, ฟิลิปปินส์ ประชากรในปี ค.ศ. 2015 มีประมาณ 129,523 คน
== อ้างอิง ==
เมืองในเขตลัมบักนางคากายัน
จังหวัดอีซาเบลา
อาร์ติสตัสอาเซซิโนส

อาร์ติสตัสอาเซซิโนส (Artistas Asesinos; ยังเป็นที่รู้จักกันในนาม โดเบลอา หรือ อาอา) เป็นแก๊งข้างถนนเม็กซิโก ที่ทำงานในฐานะปีกติดอาวุธของแก๊งค้ายาซินาโลอา ในซิวดัดฆัวเรซ
== อ้างอิง ==
แก๊งในประเทศเม็กซิโก
โตบุ๋น

redirect ท้าวกุเวร
การแกว่งกวัด

การแกว่งกวัด เป็นการเคลื่อนที่ซ้ำไปมา จากด้านหนึ่งไปอีกตำแหน่งหนึ่งรอบตำแหน่งกลาง (มักจะเป็นจุดสมดุล) หรือระหว่างจุดสองจุดหรือมากกว่านั้น พจน์ของการสั่น ถูกใช้ในการอธิบายการกวัดแกว่งเชิงกล ตัวอย่างที่คุ้นเคยเรื่องการกวัดแกว่ง ได้แก่ การแกว่งของลูกตุ้ม และไฟฟ้ากระแสสลับ
การแกว่งกวัดที่เกิดขึ้นไม่เพียงพบในระบบกลศาสตร์เท่านั้น แต่ยังพบในระบบไดนามิกแทบจะทุกแขนงของวิทยาศาสตร์ ยกตัวอย่างเช่น การเต้นของหัวใจมนุษย์ (สำหรับการไหลเวียนโลหิต) วัฏจักรธุรกิจในระบบเศรษฐศาสตร์ วัฏจักรประชากรของผู้ล่า-เหยื่อในสาขานิเวศวิทยา ธรณีพิภพใต้พิภพในสาขาธรณีวิทยา การสั่นของสายในเครื่องดนตรี การส่งสัญญาณเป็นระยะ ๆ ของเซลล์ประสาทในสมอง และการกระพริบเป็นระยะ ๆ ของดาวแปรแสงเซฟีด (Cepheid variable stars) ในทางดาราศาสตร์
==ดูเพิ่ม==
Antiresonance
Beat (acoustics)
BIBO stability
Critical speed
Cycle (music)
Dynamical system
Earthquake engineering
Feedback
Frequency
Oscillator phase noise
Periodic function
Phase noise
Reciprocating motion
Resonator
Rhythm
Seasonality
Self-oscillation
Hidden oscillation
Signal generator
Squegging
Strange attractor
Structural stability
Tuned mass damper
Vibration
Vibrator (mechanical)
==อ้างอิง==
==การเชื่อมโยงภายนอก==
Vibrations &nbsp;&ndash; a chapter from an online textbook
การแกว่งกวัด
ลฺหวี่

ลฺหวี่  ถอดเสียงแบบ พินอิน และแบบ เวด-ไจลส์ ว่า Lü เป็นนามสกุลจีน เขียนเป็นอักษรจีนตัวย่อว่า 吕 และเขียนเป็นอักษรจีนตัวเต็มว่า 呂 เป็นนามสกุลที่ใช้มากที่สุดเป็นอันดับที่ 47 ของประเทศจีน มีผู้ใช้นามสกุลนี้ราว 5.6 ล้านคน หรือคิดเป็น 0.47% ของประชากรชาวจีนในปี ค.ศ. 2002 เป็นนามสกุลที่ใช้กันมากเป็นพิเศษในมณฑลชานตง และมณฑลเหอหนาน
นามสกุลนี้มีที่มาจากชื่อ รัฐลฺหวี่ ของจีนยุคโบราณ ลฺหวี่ ช่าง (ราวศตวรรษที่ 11 ก่อนคริสตกาล รู้จักกันในชื่อเจียง จื่อหยา) ผู้ก่อตั้ง รัฐฉี เป็นคนแรกที่พบว่าใช้นามสกุลนี้ ลฺหวี่จัดเป็นนามสกุลลำดับที่ 22 ใน ตำรานามสกุล 100 ตระกูล ของ ราชวงศ์ซ่ง 
==รายชื่อบุคคลที่มีชื่อเสียง==
ลฺหวี่ ช่าง หรือ เจียง จื่อหยา (ราวศตวรรษที่ 11 ก่อนคริสตกาล) ขุนพลแห่งราชวงศ์โจว และผู้ก่อตั้งรัฐฉี
ลฺหวี่ จี๋ หรือ ฉีติงกง (ราวศตวรรษที่ 10 ก่อนคริสตกาล) ผู้ปกครองรัฐฉีคนที่สอง
ลฺหวี่ ปู้เหวย์ (291? - 235 ปีก่อนคริสตกาล) อัครมหาเสนาบดีแห่งรัฐฉิน
จักรพรรดินีลฺหวี่ (241 - 180 ปีก่อนคริสตกาล) พระมเหสีของ จักรพรรดิฮั่นเกาจู่ ขึ้นมามีอำนาจปกครองหลังการสวรรคตของพระสวามี
จักรพรรดินีลฺหวี่ (เสียชีวิตราว 180 ปีก่อนคริสตกาล) พระมเหสีของจักรพรรดิฮั่นเซ่าตี้ฮง
แม่ลฺหวี (เสียชีวิต ค.ศ. 18) ผู้กบฏต่อต้าน ราชวงศ์ซิน
ลิโป้ หรือ ลฺหวี่ ปู้ (เสียชีวิต ค.ศ. 199) ขุนศึกในยุค ราชวงศ์ฮั่นตะวันออก
ลิบอง หรือ ลฺหวี่ เหมิง (ค.ศ. 178 - 220) ขุนพลแห่งง่อก๊ก
ลิต้าย หรือ ลฺหวี่ ไต้ (ค.ศ. 161 - 256) ขุนพลแห่งง่อก๊ก
ลิห้อม หรือ ลฺหวี่ ฟ่าน (เสียชีวิต ค.ศ. 228) ขุนนางแห่งง่อก๊ก
==อ้างอิง==
นามสกุล
นามสกุลจีน
การศึกษาในประเทศคูเวต

รัฐคูเวตตั้งอยู่ทางเหนืออ่าวเปอร์เซีย ซึ่งมีนโยบายสนับสนุนทางการศึกษา โดยให้โอกาสแก่เด็กทุกคนให้ได้รับการศึกษาโดยไม่แบ่งชนชั้นหรือวรรณะ แม้ว่าจะเป็นเด็กที่ต้องดูแลเป็นพิเศษ ประเทศคูเวตได้รับการจัดอันดับอยู่ที่อันดับ 63 ตามดัชนีการพัฒนามนุษย์ หรือ เฮชดีไอ โดยจัดอันดับในปี ค.ศ. 2011 ซึ่งจัดทำโดยโครงการพัฒนาแห่งสหประชาชาติ หรือ ยูเอ็นดีพี ถือว่าเกินมาตราฐานที่ได้ตั้งไว้ในส่วนท้องถิ่นของประเทศ ระบบการศึกษาในประเทศคูเวตถือว่าประสบความสำเร็จอย่างมาก ในปี ค.ศ. 2006 โดยค่าบำรุงการศึกษาภายในประเทศเป็นร้อยละ 13 ของค่าใช้จ่ายภายในประเทศ เมื่อเทียบกับกลุ่มประเทศองค์การเพื่อความร่วมมือและการพัฒนาทางเศรษฐกิจ หรือ โออีซีดี แม้จะต่ำกว่ากลุ่มประเทศในแถบอาหรับ แต่ถ้าเป็นจีดีพีประเทศมีร้อยละ 3.9 ซึ่งถือว่าต่ำในกลุ่มประเทศองค์การเพื่อความร่วมมือและการพัฒนาทางเศรษฐกิจ
ในปี ค.ศ. 2005 การรู้หนังสือของประเทศคูเวตถือว่าอยู่ที่ร้อยละ 94
ประเทศคูเวตมุ่งมั่นที่จะพัฒนาเด็กทุกเพศและทุกวัย กระทรวงศึกษาธิการยังเน้นให้ผู้หญิงภายในประเทศหันมาทำงาน โดยมีการเปิดเปิดโรงฝึกอาชีพ เช่น ในปี ค.ศ. 1989 มีการเปิดคลินิกเพื่อให้ผู้หญิงที่สนใจในวิชาพยาบาล เป็นต้น
รัฐบาลประเทศคูเวตจะมอบทุนให้กับนักเรียนที่สามารถเข้าไปสู่มหาวิทยาลัยในสหรัฐ, สหราชอาณาจักร หรือสถาบันการต่างประเทศ
== อ้างอิง ==
การศึกษาในทวีปเอเชีย
ประเทศคูเวต
แม่น้ำราจัง

แม่น้ำราจัง (Batang Rajang) เป็นแม่น้ำในรัฐซาราวัก ประเทศมาเลเซีย แม่น้ำอยู่ทางทิศตะวันตกเฉียงเหนือของเกาะบอร์เนียวและมีต้นกำเนิดอยู่ที่เทือกเขาอีรัน แม่น้ำมีความยาวประมาณ 563 กม. ไหลผ่านเมืองกาปิตแล้วลงทะเลจีนใต้ แม่น้ำราจังเป็นแม่น้ำสายยาวที่สุดในประเทศมาเลเซีย แควแม่น้ำสายสำคัญได้แก่ แม่น้ำบาลูวี แม่น้ำกาตีบัซ แม่น้ำเงอมะฮ์ แม่น้ำอีรัน แม่น้ำปีลา แม่น้ำบัลเละฮ์ แม่น้ำบังกิต และแม่น้ำกาโนวิต
โครงการโรงไฟฟ้าพลังน้ำที่ใหญ่และสูงที่สุดในประเทศมาเลเซียคือ โครงการเขื่อนโรงไฟฟ้าพลังน้ำบากุนตั้งอยู่ใกล้กับน้ำตกบากุน บริเวณแม่น้ำบาลูวี
==อ้างอิง==
ราจัง
เขตพิเศษยกยาการ์ตา

เขตพิเศษยกยาการ์ตา (Daerah Istimewa Yogyakarta; ꦣꦲꦺꦫꦃꦲꦶꦯ꧀ꦡꦶꦩꦺꦮꦔꦪꦺꦴꦒꦾꦏꦂꦠ) เป็นเขตพิเศษมีสถานะเท่าจังหวัดของประเทศอินโดนีเซีย ตั้งอยู่ทางตอนใต้ของเกาะชวา ติดกับมหาสมุทรอินเดียทางทิศใต้ และมีพื้นที่ติดกับจังหวัดชวากลาง ปกครองโดยรัฐสุลต่านยกยาการ์ตา เขตพิเศษนี้เป็นดินแดนเดียวที่ได้การยอมรับอย่างเป็นทางการว่าเป็นราชาธิปไตยจากรัฐบาลอินโดนีเซีย มีเมืองหลักคือยกยาการ์ตาซึ่งเป็นศูนย์กลางเศรษฐกิจ
รัฐสุลต่านยกยาการ์ตาก่อตั้งมาตั้งแต่ปี ค.ศ. 1755 ได้สนับสนุนในการเป็นเอกราชของอินโดนีเซียอย่างไม่เปลี่ยนแปลงในช่วงการปฏิวัติชาติอินโดนีเซีย (1945–1949) เขตพิเศษยกยาการ์ตาปกครองโดยสุลต่านฮาเมิงกูบูโวโนในฐานะผู้ว่าเขตพิเศษ และเจ้าชายปากูอาลัมในฐานะรองผู้ว่าฯ เขตพิเศษมีพื้นที่ 3,185.8 ตร.กม. เป็นจังหวัดที่เล็กที่สุดเป็นอันดับ 2 ถัดจากจาการ์ตา
== หน่วยการบริหาร ==
เขตพิเศษยกยาการ์ตาแบ่งออกเป็น 4 อำเภอหรือกาบูปาเต็น 1 นครหรือโกตา และ 78 ตำบล (กาปาเนอวน ใน 4 อำเภอและ เกอมัน- ในนครยกยาการ์ตา)
อำเภอ
นคร
ยกยาการ์ตา (Yogyakarta; เมืองหลัก)
== อ้างอิง ==
รัฐและดินแดนที่ก่อตั้งในปี พ.ศ. 2493
หน่วยการบริหารของประเทศอินโดนีเซีย
ยกยาการ์ตา